CELEX: 32011R0140
Language: bg
Date: 2011-02-16 00:00:00
Title: Регламент (ЕС) № 140/2011 на Комисията от 16 февруари 2011 година за оттегляне на преустановяването на подаването на заявления за лицензи за внос на захарни продукти по някои тарифни квоти

17.2.2011   
            
            
               BG
            
            
               Официален вестник на Европейския съюз
            
            
               L 43/28
            
         РЕГЛАМЕНТ (ЕС) № 140/2011 НА КОМИСИЯТА
   от 16 февруари 2011 година
   за оттегляне на преустановяването на подаването на заявления за лицензи за внос на захарни продукти по някои тарифни квоти
   ЕВРОПЕЙСКАТА КОМИСИЯ,
   като взе предвид Договора за фукнционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1),
   като взе предвид Регламент (ЕО) № 891/2009 на Комисията от 25 септември 2009 година за откриване и управление на някои тарифни квоти на Общността в сектора на захарта (2), и по-специално член 5, параграф 2 от него,
   като има предвид, че:
   
               (1)
            
            
               В съответствие с Регламент (ЕО) № 891/2009, подаването на заявления за лицензи за внос, отнасящи се до пореден номер 09.4320, беше преустановено от 28 септември 2010 година с Регламент (ЕС) № 854/2010 на Комисията от 27 септември 2010 година за определяне на коефициента на разпределение за издаването на лицензи за внос, заявени в периода от 8 до 14 септември 2010 година, за захарни продукти в рамките на някои тарифни квоти и за преустановяване на подаването на заявления за такива лицензи (3).
            
         
               (2)
            
            
               Вследствие на нотификациите за неизползвани и/или частично използвани лицензи, по посочения пореден номер отново има налични количества. Поради това преустановяването на подаването на заявления следва да бъде оттеглено,
            
         ПРИЕ НАСТОЯЩИЯ РЕГЛАМЕНТ:
   Член 1
   Преустановяването на подаването на заявления за лицензи за внос за пореден номер 09.4320, въведено от 28 септември 2010 година по силата на Регламент (ЕС) № 854/2010, се оттегля.
   Член 2
   Настоящият регламент влиза в сила в деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 16 февруари 2011 година.
      
         
            За Комисията, от името на председателя,
         
         José Manuel SILVA RODRÍGUEZ
         
            Генерален директор на Генерална дирекция „Земеделие и развитие на селските райони“
         
      
   
   
      (1)  ОВ L 299, 16.11.2007 г., стр. 1.
   
      (2)  ОВ L 254, 26.9.2009 г., стр. 82.
   
      (3)  ОВ L 253, 28.9.2010 г., стр. 52.